text: Færre Ryanair-ruter fra Billund
  08 oktober 2015 kl. 17.54
  Ryan Air har netop offentliggjort ruterne for sommeren 2016 fra Billund Lufthavn – og der bliver færre ruter end i år. 
  Palma på Mallorca, Pisa, Malta eller Malaga?
  Det spørgsmål kan danskerne allerede nu begynde at overveje, når de skal til at finde sommerferiedestinationen næste sommer.  Byerne udgør fire ud af de ti ruter, som Ryanair flyver til, når de letter fra Billund Lufthavn. Ryanair håber at sende 540.000 rejsende til deres ti destinationer.
  De ti ruter betyder, at Ryanair skærer ned på antallet af ruter i sommerperioden 2016. I 2013 fløj Ryanair mere end 20 ruter fra Billund om sommeren. I år er tallet nede på 14 ruter, mens der altså til næste sommer bliver skåret yderligere fire ruter.
  Det sker efter, at Ryanair valgte at lukke sin base i Billund Lufthavn i juli. Baselukningen skete efter en strid med de danske fagforeninger.
  Sommerruter med Ryanair fra Billund 2016
  LondonVenedigMilanoPisaPalmaBudapestRomAlicanteMaltaMalaga
  
  